LidanRubinov/Halacha-QA huggingface dataset:
שאלה: אוכל לכלבים: אני עורך את קניותיי באופן קבוע ברשת מזון חרדית. המחירים מעולים והשירות מצוין. ברור לי החוסר במוצרים מסוימים כגון סכיני גילוח אבל לא ברור לי מדוע אין מחזיקים באותה רשת אוכל לכלבים. האם יש בעיה הלכתית להחזיק אוכל לכלבים? האם החזקתם גורמת לבעיית כשרות כלשהי? אם מחזיקים את האוכל בנפרד ממזונות בני האדם יש קושי? ב מראש.
תשובה: וברכת ד  אין בעיה באחזקת אוכל כלבים כשר, השאלה האם יש מי שיקנה. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שכר: בתחילת שנה סגרתי עם המטפלת של ביתי שנגיע בקביעות פעם בשבוע וקבענו שכר על 18 ש"ח לשעה. היא אמרה שהיא עובדת בין השעות 8:00-14:00. לא קבענו שכר קבוע אלא ע"פ שעה אך לפעמים אני מגיעה יותר מאוחר או אוספת מוקדם יותר. האם עליי לשלם לה עבור יום מלא או רק שעות שהייתי בפועל? שאלתי אותה, כיוון שלא רציתי חלילה לתת לה פחות ממה שמגיע לה, אך היא אמרה לי מה שאני אתן לה זה ר. איך עליי לנהוג?
תשובה: לשואלת: לפי המתואר בשאלה אין שום סיבה לתת יותר מי מה שמוסכם לפי שעות. הרב אריה שטרן ראש מכון הלכה ברורה
שאלה: ממרחית:! רציתי לשאול איך הכשרות של ממרחית של חברת עלית.
תשובה: מצ"ב קישור בעניין ההכשר בעלית
שאלה: שנת אבל: האם מותר ללכת להצגת תיאטרון (לא קומדיה או מחזמר) בשנת אבל על אב?
תשובה: לשואל: במידה ומדובר על הצגה כזו הכשרה לכולם, אין מניעה לאבל תוך י"ב חודש ללכת לשם. הרב אריה שטרן הלכה ברורה
שאלה: גריסי פנינה: בררתי גריסי פנינה שנקנו ב"על המשקל" קרני שומרון ומצאתי תולעים לאחר שסיננתי במסננת. לאחר מכן בררתי בין הגריסים ושטפתי אותם במים. האם מותר לאכול את הגריסים?
תשובה: במידה והם נקיים עכשיו אז מותר לאכול.
שאלה: חלומות: לכבוד הרב כבר מספר פעמים שאני חולם על פסוקים מהתורה והדבר המוזר הוא שאני מרגיש כאילו אני מדקלם את אותם הפסוקים.כמובן שאני לא זוכר איזה פסוקים אלו.אחרי הכול עברו מספר ימים אבל החלום הזה קרה כבר אולי 3-4 פעמים.מה זה אומר?????????????? האם זה דבר טוב??? אשמח לקבל תשובה תומר
תשובה: עדיף לפרש תמיד חלום באופן חיובי, ובפרט שאתה חולם על פסוקים מהתורה. יום טוב הרב אברהם קריספין רב קהילה בישוב אדם
שאלה: כשרות העוף: הכשרות במשחטת הוד חפר אפשר לקבל עדכון לגבי הכשרות. מהדרין או לא כי יש משווק שעדיין כותבים על המוצרים מהדריו בהשגחת הרב ורנר
תשובה: מצ"ב קישור לעמוד המומלצים שלנו. משחטת הוד חפר נמצאת ברשימה תחת הכשר הרב וורנר או הרב וייס
שאלה: שם לתינוקת לשבת: לכבוד הרב. אשמח אם ניתן יהיה להשיב בדחיפות שכן הכרזת השם היא בשבת הזו. 1.אני רוצה לקרוא לביתי שנולדה על שם אימי ולכבדה בזה, אני יודע שהיא תשמח בזה מאוד. שמה של אימי הוא נאוה. יש לקחת בחשבון כי אימי הייתה חולה ברוב שנותיה באסטמה וכן לאחרונה חלתה בסרטן. יש לציין היא ב"ה היא עדיין איתנו ומתפקדת בצורה טובה יחסית. כ"כ זה יהיה שמה השני ולא הראשון. האם יש מניעה? 2. אני ואישתי מאוד אוהבים את השם עמית. האם ניתן לתת את השם עמית לבת? במקור שם של בן אך לדעתי היום רווח גם בקרב בנות. 3. האם שילוב 2 שמות אלו הוא ר?
תשובה: א. לא ציינת האם אתה ספרדי או אשכנזי, לפי מנהג האשכנזים לא קוראים לילד על שם הסבא סבתא בעודם בחיים, ואילו למנהג הספרדים כן. ב. הרב אליהו זצ"ל מאוד הקפיד שלא לתת שם של בן לבת וכן להפך. ג. שילוב שני שמות אפשרי, אך לא רק בשביל היופי אלא צריך לקרוא לילד בהם (לפחות מידי פעם). מזל טוב! הרב אברהם קריספין רב קהילה בישוב אדם
שאלה: צליית כבד ולבבות: האם אפשר לצלות כבד על גבי רשת מול גופי החימום בתנור שעובד על גריל?
תשובה: מותר לצלות על גבי או ליד או מתחת כל מקור חום שמסוגל להוציא את הדם מהכבד.
שאלה: ערבית של יום חול: 1)מה הזמן המוקדם ביותר שמותר להתפלל בו ערבית? אני מתכוון לערבית של יום חול 2)ראיתי שכבוד הרב אמר שמותר להתפלל ערבית בפלג המנחה רק בשעת דחק,למה? הרי מותר לנהוג לפי שיטת רבי יהודה אם מתפללים מנחה לפני פלג המנחה ולפי מה שהבנתי אין הבדל בין שעת דחק לזמן רגיל 3)האם בשעת הדחק מותר להתפלל ערבית לפני פלג המנחה? אני מדבר עם ערבית של יום חול 4)האם יש בתשובות לשאלה 1,לשאלה 2 ולשאלה 3 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב שבת
תשובה: א. בשל העובדה שזמנה של קריאת שמע, שהיא חלק מתפילת ערבית, הוא צאת הכוכבים, יש להתפלל ערבית מלכתחילה לאחר צאת הכוכבים. כל דבר אחר צריך להיות בשעת הדחק, ולא כמסלול יסודי של זמני התפילה. ב. אפשר לדון בשאלה האם לגבי התפילה מותר לכתחילה להתפלל אחרי פלג המנחה. אולם אי אפשר לדון בשאלה האם לכתחילה מותר לקרוא אז קריאת שמע. בשל העובדה שקריאת שמע בזמנה הוא חלק מהתפילה   אני רואה כל פיתרון אחר כדיעבד. ג. איך אפשר יהיה להתפלל ערבית לפני פלג המנחה? הלוא זו סתירה מיניה וביה? יש הבדלים רבים בין השיטות השונות.
שאלה: מתנה לאבל: לפני שבועיים אבא של חבר שלי נפטר ועוד כמה שבועות יש לו יום הולדת ורציתי לדעת עד מתי אסור לקנות לו מתנה. ורציתי גם לשאול איך מותר לחגוג לו יום הולדת
תשובה: א. אין להביא לו מתנה עד שיעברו י"ב חודש ב. אין לחגוג לו יום הולדת בצוותא. אפשר לשלוח איחול וברכות לכבוד היום. בשולי הדברים אעיר שיום הולדת הוא ארוע שמקורו אינו יהודי (ביהדות יש חגיגה רק ליום הולדת 12 או 13 ו60)
שאלה: אלעזר שטרן: לכבוד הרב אנו עדים בימים האחרונים לדבריו הבוטים של שטרן נגד הגאון הרב דוב ליאור שליט"א, הגמרא אומרת שיש למחות על בזיון תלמידי חכמים. כיצד עלינו להגיב כנגד דבריו של האפיקורס?
תשובה: ראשית בודאי שאין להגיב באלימות מכול סוג שהיא. אך כמובן שלבזות תלמיד חכם זה חמור ביותר. הגמרא מספרת על רבי עקיבא שלפני שהפך להיות תלמיד חכם היה עם הארץ, ואמר מי יתן לי תלמיד חכם ואנשכנו כחמור, מסביר המהר ל מפראג שחמור הכוונה לחומריות וכפי שחומר הוא ניגוד של רוח כך עם הארץ מתנגד לתלמיד חכם. הרב דוב ליאור תלמיד חכם מיוחד בדורנו, ויהי רצון שימשיך להגדיל תורה ולהאדירה!
שאלה: זיווג: אני יניב בן 27 מאזור הדרום הייתה לי חברה במשך שנה ונפרדנו בגלל שאמא שלה התייעצה אם רב לגבי הזיווג שלנו וטען שאנחנו לא מתאימים. על ידי תאריך לידה הלועזי שלנו. ואני והיא מרגישים שאנחנו זיווג טוב והיה לנו טוב ביחד. ובגלל שאלת הרב החלטנו להיפרד למרות הקושי הייתי רוצה לדעת מה לעשות אם הדילמה הזאת האם להמשיך הלאה או ללכת לשאול רב בעצמי. ב מראש על תשובתך
תשובה: אין שום משמעות לדברי אותו "רב", ועל פי התורה אסור לשמוע לו (זה נכלל בציווי "לא תנחשו ולא תעוננו"). אם אתם מרגישים שהזיווג מתאים - לכו על זה ואל תחששו כלל לכל מיני שטויות והבלים של שרלטנים רודפי בצע. בהצלחה!
שאלה: יחסי שכנים: לכבוד הרב אנו גרים בבניין משותף שאיינו חבר באגודה לתרבות הדיור ואין בו ועד הבית זה שנים. כמעט ולא נתנים שרותים לדיירי הבניין מלבד קצת ניקיון וחשמל. לאחרונה נשרפה נורה בקומת המגורים שלנו ורכשנו מנורה של 100 ואט מתברר שהדבר לא מצא חן בעיני אחד הדיירים והוא גנב את המנורה ורק לאחר זמן מה הניח במקומה מנורה של 49 ואט ושכמעט איננה מאירה. בבדיקה שערכנו מדובר בהפרש של 4 אגורות לשעה בהפרשי העלויות בין המנורות. אנו אנשים מבוגרים וזקוקים לאור בבניין, וכן גם השכנה שלידנו, והתאורה נדרשת ונצרכת נציין כי מדובר בבניין שדיריו דתיים. ברצוננו לשאול האם ניתן לגנוב רכוש פרטי כביכול לשם מניעת בזבוז של רכוש הציבור. האם אנו יכולים לדרוש כי יונח מנורה חזקה יותר. יש לציין כי המנורה נותנת אור נוסף לכל הקומות וכל העובר בקומה שלנו נהנה גם הוא מהאור לכבוד הרב
תשובה: שאלה גדולה וחשובה שאלתם. כואב הלב לשמוע שכך אדם דתי מתנהג. לגבי שאלתכם, כמובן שאסור לגנוב רכוש פרטי מהסיבות הללו, ועל פי הדין אתם רשאים לבקש את הנורה בחזרה. מעבר לכך, אתם בהחלט יכולים לדרוש שתונח מנורה חזקה יותר בבניין. אך כדי למנוע אי נעימויות, הייתי מציע שתנהגו לפנים משורת הדין. ותגידו לאותו שכן, שאתם מוכנים לשלם עוד 10 שקלים לחודש כדי שיהיה יותר אור בבניין (על פי החשבון שעשית, מדובר במקסימום 30 אגורות ללילה, ואם נכפיל זאת ב-30 יום (על הצד הכי מחמיר) מדובר במקסימום 10 שקלים בחודש.) בהצלחה רבה, הלל
שאלה: קידוש ה  בעתיד - לגויים?: אני כל הזמן רואה שמוזכר שגם אם עם ישראל יהיה חייב הוא יגאל בשביל קידוש שם ה לעיני הגויים. שאלתי היא, מה עם קידוש ה לעיני עם ישראל. האם לא ראוי שדווקא בגלל שעם ישראל חייב - דווקא בגלל זה הוא ייגאל-בשביל שהוא ייראה את האמת, כי לאחר הגאולה האמת תהיה ברורה, אז למה מוזכר כל הזמן קידוש ה בגויים ולא קידוש ה לעיני עם ישראל?
תשובה: לק"י לשואל היקר השאלה שלך היא שאלה טובה וחשובה, והאמת נראה לי שאני מאוד מבין מאיפה השאלה מגיעה. למה? הרבה פעמים אנחנו פוגשים ולומדים על כך שעם ישראל אמור להיות אור לגויים ובאמת יש הרבה פסוקים שמדברים על כך סוג של תוכחה לגויים על ידי גאולת ישראל, גם אם אנחנו לא בדיוק במצב של "זכו", אלא יותר מצד "חייבים". כמובן, כל זה נובע גם ממשהו שיושב לכולנו בראש, גם אם לא במילים של רבי יהודה הלוי "כי ישראל באמות הם בבחינת הלב באברים" (כוזרי, מאמר שני, ל"ו). לכן, אם יש לנו, עם ישראל, תפקיד כל כך מרכזי למה זה לעיני הגויים ולא לעינינו? האמת, לאחר שחושבים טיפה על השאלה התשובה דווקא עולה מתוך השאלה עצמה. הרי חלק מהתפקיד שלנו זה להיות מי שמופיע ומגלה את ה  בעולם. זאת אומרת להראות לעולם כי ה  מלך. בשביל לעשות את זה בוודאי שצריך להגיע מכך שאנחנו מכירים בזה. נכון, אפשר לשאול איך במצב של ישראל בגדר "חייב" אנחנו יכולים לעשות את זה? על זה אפשר לענות בשתי דרכים. 1. יש פה ענין של תהליך וגם אם ניגאל כשאנחנו חייבים זה לא אומר שלא נעבור תהליך כדי להופיע ולהראות לעולם את מלכות ה. קידוש שם ה  בגויים, אותו המלכה של הקב"ה על ידי הגויים גם כן, עובר בהכרח דרך עם ישראל. 2. ההכרה שהזכרנו של מלכות ה  היא לא בהכרח הכרה של אנשים פרטיים אלא של העם כמכלול. מתוך שתי הנקודות האלה נראה לי אפשר לגשת ובאמת לגעת בדברים עצמם שנוגעים למה שהעלית בשאלה. כאשר כתוב "ואעשה למען שמי לבלתי החל לעיני הגוים אשר הוצאתים לעיניהם" (יחזקאל, פרק כ, פסוק י"ד) אנחנו עכשיו יכולים להבין, וממש מתוך פשט הפסוקים, שהענין הוא לא רק בשביל קידוש שם ה  לעיני הגויים, אלא שהם יכירו במלכות ה. הרי מה שמדובר שם הוא שהגויים לא יחשבו שה  הוציא אותנו ממצרים כדי להרוג אותנו. זה הכוונה בביטוי "לעיני הגויים". כך, בכל אחד מהנבואות בהן מוזכר הנקודה הזו צריך להסתכל על זה בהסתכלות רחבה. זה, כמובן, מעבר להכרה בשתי הנקודות שהזכרנו. לדוגמא, בהמשך שם כתוב "וקדשתי את שמי הגדול המחלל בגוים אשר חללתם בתוכם וידעו הגוים כי אני יקוק נאם אדני יקוק בהקדשי בכם לעיניהם" (יחזקאל, פרק ל"ו, פסוק כ"ג). עוד פעם מודגש הענין של "לעיניהם" - לעיני הגויים. אבל, כאשר מעיינים בפסוקים אפשר לשים לב שזה לא סתם ששם ה  יוקדש בגויים אלא "בהקדשי בכם". בנוסף, אי אפשר להתעלם מהפסוקים שגם מדברים על כך שה  יקדש את שמו לעינינו, לדוגמא: "ועיניכם תראינה ואתם תאמרו יגדל יקוק מעל לגבול ישראל" (מלאכי, פרק א, פסוק ה ). ברור שגם אנו נראה, אבל אצלנו זה כביכול לא "חידוש" כזה גדול כי אנחנו מכירים במלכות ה  והענין הוא שכל העולם יכיר בזה דרכנו, דרך עם ה  שמופיע ומראה את מלכות ה  בעולם. ואם תרצה להעמיק עוד בזה אני ממליץ לך ללמוד את פרק קי"ז בתהילים עם הרד"ק כי למרות שהוא פרק קצר של שני פסוקים הוא שופך הרבה אור על השאלה שלך. אני מקווה שהדברים עזרו לסדר את כל הנושא הזה של קידוש שם ה  בעולם בעם ישראל ובגויים. אם עדין יש משהו שלא ברור או לא מובן, אם זה לגבי שאלה זו או שאלה אחרת, תרגיש חופשי. הרבה הצלחה וישר כח גדול על השאלה המדהימה ומחילה שקצת התעכבנו, נתנאל netanelweil gmail.com
שאלה: הלכות:, אני חוזר בתשובה,ממוצא תימני, לומד בישיבה אשכנזית. אני בישיבה הולך לפי ההלכה האשכנזית, אך בבית אני לומד את קיצור שולחן ערוך של הרב יוסף. אמרו לי שהתימנים הולכים לפי מרן אבל יש 8 הלכות שהם דובקים במנהג ובמסורת.,והדבר היה בעיניי כמתעתע אשמח לדעת מה הם ההלכות שהעדה התימנית נחלקת על מרן.
תשובה: וברכת ד  אני מציע לך לפנות לרב שלמה קרח שליט"א, רב העיר בני ברק, או עם הרב רצון ערוסי רב העיר קרית אונו, להפגש עמהם (או אחד מהם), ולקבל ממהם הדרכה מסודרת כיצד לנהוג. שבוע טוב בברכת התורה וארץ יהודה הלוי עמיחי כמון התורה והארץ כפר דרום אשקלון
שאלה: גזל??.: 1.לפי ספר במדבר פרק ה פסוקים ה -י אדם שגזל מחברו ונשבע לשקר ורוצה לחזור בתשובה. בפני מי הוא נשבע? ולמה צריך להשבע? 2.האם רק אם גזל ונשבע צריך להתוודות ולהחזיר כפול ולהקריב איל הכיפורים או גם אם רק גזל? 3.למה הקורבן נקרא איל הכיפורים?
תשובה: 1. דיני פרשה זו מפורטים בעיקר בספר ויקרא (פרק ה  פסוקים כ"א-כ"ו). ודאי שאין צורך להישבע שבועה זו. מדובר שאדם שהכחיש שהוא חייב לחבירו והוסיף חטא על פשע בכך שנשבע לפניו שאינו חייב לו. במקרה כזה שאדם נשבע לשקר על מנת להפטר מחוב ממוני לחבירו - מלבד החיוב הממוני שהוא חייב לשלם נוסף חיוב של קרבן אשם. 2. אם רק גזל ולא נשבע על כך אינו חייב קרבן. 3. כיוון שחיוב הקרבן הוא לבוא דווקא מאיל - כלומר כבש זכר בן יותר משנה, והוא מובא על מנת לכפר על האדם. בהצלחה!
שאלה: להרגיש סיפוק עצמי,להינות מהעזרה ולקבל תמורה מבלי להיות אנוכי: 1)אם אני עוזר למישהו ומרגיש בעקבות המעשה סיפוק עצמי האם אני אנוכי? 2)אם אני עוזר למישהו ונהנה מזה האם אני אנוכי? 3)אם אני עוזר למישהו ומצפה לקבל תמורה האם אני אנוכי? 4)האם הרב מרגיש סיפוק עצמי מזה שהוא עונה לשאלות? אשמח לקבל תשובות מכבוד הרב ואם פגעתי בכבוד הרב בשאלה 4 אז אני מתנצל.שיהיה לכבוד הרב שבוע טוב וחודש טוב
תשובה: שאלת היחס בין אנוכיות ובין עשייה לשמה היא שאלה מורכבת מאוד, שנכתבו עליה דברים רבים. בנושאים אלה אני חסיד של פשטות המחשבה, ואי הסתבכות בשאלות מיותרות מעין אלה, לא בשל העובדה שהן לא שאלות חשובות, אלא בשל העובדה שלא ניתן לחדד את הנפש בצורה שתבחין בין אנוכיות ובין לשמה. על כן, קו המחשבה צריך להיות שונה, וראה בתשובה הנ"ל: באריכות גדולה יותר כתבתי על כך בספרי "בצלמו". וגם אני לא יוצא מהכלל. יש לי סיפוק גדול מאוד להיות חלק משלשלת הרבנות בישראל, ולענות תשובות באינטרנט, על אף העומס והשעבוד הכרוכים בכך. עבודת כוונון המידות שלי היא להתכונן לצמתים המופיעים די הרבה פעמים, במצבים בהם באופן אישי לא נוח לי לענות על שאלות מסיבות שונות ומגוונות, ואז להיאזר באומץ וגבורה ולענות עליהן כחלק מחובתו של רב בישראל.
שאלה: שאלות מטרידות: יש לי כמה שאלות שמטרידות אותי והן נשאלות באופן כללי: 1) אם קורה שמישהו מבקש מה שזכויות של בן אדם יעברו אליו ואותו בן אדם שמע את זה ולא אמר כלום גם לא שהוא לא מסכים, מתוך אמונה שהקב"ה מנהיג את העולם בצדק ושבוודאי לא ייתן לדבר כזה לקרות האם זה ר? 2)כדי להינשא האם זה תנאי הכרחי שהגבר ייתן לאישה דבר בעל ערך כספי כי נוצר מצב שלא במתכוון שאני ועוד מישהו ישבנו ברחוב ומן הסתם היו עדים שהסתכלו ( כך אני מתארת לעצמי) ולא דיברנו כלום אבל היה בי מבט אליו והוא התקרב בעקבות המבט והחלק הזה היה די ממושך כי בעצם המבט שלי רציתי לבדוק אם הוא מעוניין בי והוא התקרב משמע שכן ואז קרה שהרמתי עיניים לשמים ואמרתי בלב " שהקב"ה יצליח דרכינו", שוב מתוך רצון עז להרגיש קרובה לה בכל מצב כי הרגשתי ממש לא בנוח באותה סיטואציה ושאלתי היא אם על אף הכל אין חשש לברית, נישואין וכו והאם במעשה הזה יש צורך כלשהו לחזור בתשובה? אשמח לתשובה בקרוב.
תשובה: 1) ה  שופט צדק. 2) אין חשש נישואין אם לא היתה נתינה של חפץ. אבל ראוי להיפגש רק באופן מסודר על מנת להתחתן ולא "לשחק" בזה. ובהצלחה!
שאלה: אש בשבת: ושבוע טוב. לפני כמה ימים נתקלתי באיש חילוני לכל דבר, והתפתחה שיחה על שבת. הוא שאל אותי את השאלה הבאה: מדוע כיום אסור להדליק אש בשבת, שהרי הפעולה כל כך פשוטה ולא דורשת מאמץ? ( אני יודעת שאלו אחת מן לט אבות מלאכה, אבל תשובה זו לא תתקבל בעיני חילוני). והמשך שבוע נפלא.
תשובה: ברכת ד  המלאכות לא קשורות למאמץ, מותר להעביר שלחן כבד ביותר מפינת חדר לפינה השניה, או להעלותו חמש קומות. מכאן שלא המאמץ הוא הקובע, אלא האם יש כאן מעשה חדש בעולם, והבערת אש, לא משנה אם בעצים או הבערת גחלת של מתכת (חוט להט) אלו פעולות של יצירה חדשה, ולכן התורה אסרה בשבת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תרומות ומעשרות: שבוע טוב וחודש טוב ומבורך, ברצוני לדעת לגבי הפרשת תרומות ומעשרות: 1)אם יש לי הלוואות האם אני חייבת להפריש בכל זאת וכיצד לעשות חישוב? 2) קצבאות נכות, ניידות מביטוח לאומי נחשבות בחייבות בהפרשה? ברכה והצלחה
תשובה: וברכת ד  כוונתך כנראה ל"מעשר כספים". דין זה הוא מנהג ישראל, שיש להשתדל לקיימו, אבל אם אין אפשרות בגלל הכנסה נמוכה פחות מהמינימום אין חובה לתת עשרית ומספיק לתת רק צדקה רגילה. אין צורך לתת מעשר מקצבאת נכות וניידות, רק הכנסות כספיות כרווחים חייבים במעשר כספים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מה יותר חמור גזל או גנבה?: 1.מזה גזל? 2.מה ההבדל בין גזל לגנבה? 3.מה יותר חמור גזל או גנבה.ולמה? 4.כיצד חוזרים בתשובה על גזל?
תשובה: לשואל גזל כולל את כל המצבים שבהם אדם לוקח מחברו רכוש שלא שלו, או מעכב אצלו את ממון חברו. גנבה זה כשאדם לוקח את ממון חברו בסתר. לכן בד"כ אנו מתייחסים לגזל כלקיחת ממון חברו בגלוי. בגזל יש אמנם יותר עזות וחוצפה. אבל מצד שני בגניבה יש פגם אמוני גדול, שהרי הגנב מסתיר את מעשיו מבני אדם, הוא בא בלילה בסתר כך שבני אדם לא יראו אותו. אבל ה  כן רואה! כלומר הגנב מביע במעשיו פגיעה בכבוד ה  כיון שלמעשה הוא מפחד מבני אדם ולא מה. גזלן צריך קודם כל להשיב את הגזל. אח"כ התשובה היא כמו כל תשובה - חרטה על העבר, קבלה לעתיד שלא לעשות זאת שוב, ווידוי (בשקט בינו ובין בוראו). אפי קיציס
שאלה: מכונה לשתיה חמה: הרב האם במכונות אוטומטיות המוצבות למכירת שתיה חמה (של חברת "משקר") ניתן לסמוך על כיתוב על גבי המכונה שהחלב הינו חלב ישראל (ללא ציון גוף כשרות כלשהו)?
תשובה: הרבנות פרסמה כמה בעבר מספר פעמים הנחייה עיין במספר 11
שאלה: מלאכת בורר וברכת המזון: יש לי 2 שאלות לגבי מלאכה בורר ושאלה לגבי ברכת המזון: 1. האם מותר להוציא ממרק בשבת ירק שאני לא אוהב יחד עם חלק מהמרק ולהחזיר לסיר של המרק(יש לציין שהירק הזה לא בהכרח פסולת לשאר האנשים שיושבים בשולחן)? 2.בשבת אני נוהג לאכול תפוח אדמה, התפוח אדמה מכוסה בקליפות, האם מותר להפריד את הקליפות מהתפוח האדמה? האם זה ברירת הפסולת מתוך האוכל שאסורה או ברירת האוכל מהפסולת שמותרת?(כמובן שכל זאת לצורך אכילה מיידית) 3.הסעודה השלישית השבת הזאת נמשכה אחרי צאת הכוכבים, והשבת הייתה ערב ראש חודש, האם בברכת המזון הייתי צריך להגיד יעלה ויבוא(הסעודה התחילה לפני השקיעה, הסתיימה אחרי צאת הכוכבים)? ובכללי אם מתחילים סעודה בערב ראש חודש או בערב פורים חנוכה לפני השקיעה ומסיימים רק אחרי צאת הכוכבים אז בברכת המזון צריך להגיד את התוספת של המועד? מראש וחודש טוב :)
תשובה: 1. במשקה, אם מוציא מעט אוכל יחד עם הפסולת - מותר. עיין: 2. לענין קילוף פרי וירק - מותר לכל הדעות אם מקלף ביד או בסכין ואוכל מיד. אם רוצה לקלף לשם אכילה לאחר זמן או לקלף במקלף יש לשים לב לפרטי הדברים, עיין 3. יש קושי הלכתי גדול בברכת המזון לאחר צאת השבת כאשר מדובר בערב ר"ח ולכן ראוי לברך ברכת המזון לפני צאת השבת. עיין
שאלה: גזל: לפי ספר במדבר פרק ה.פס -ה -י -(אשם גזלות) -מהו המקרה?וכיצד אותו אדם יחזור בתשובה?האם מדובר בגזל מכל אדם או רק מגר 1.למי אותו אדם נשבע?לחברו או לבית הדין? 2.איך ידעו שהוא הגנב?האם היו עדים שראו? 3.האם במקרה הזה מדובר רק על אדם שגזל כסף או כל דברשהוא.
תשובה: לשואל מדובר על כל סוגי הגזל - אדם שלקח בכח, אדם שקיבל פקדון והכחיש וכד. מדובר על כסף או שאר דברים. אחר כך כשאותו אדם תבע אותו הוא נשבע לו שלא גזל. כפי שכתבת, לא מספיק קרבן אלא צריך גם תשובה. קודם כל עלין להחזיר את הכסף (והשיב את הגזלה אשר גזל). מעבר לזה עליו לשוב בתשובה כפישכותבהרמב"ם - חרטה עלהעבר, קבלה לעתיד ווידוי. אפי קיציס
שאלה: גזל: לפי ספר במדבר פרק ה.פס -ה -י -(אשם גזלות) -מהו המקרה?וכיצד אותו אדם יחזור בתשובה?האם מדובר בגזל מכל אדם או רק מגר 1.למי אותו אדם נשבע?לחברו או לבית הדין? 2.איך ידעו שהוא הגנב?האם היו עדים שראו? 3.האם במקרה הזה מדובר רק על אדם שגזל כסף או כל דברשהוא.
תשובה: אכן מדובר  גזל הגר  הוא מקרה פרטי של דין רחב יותר שנקרא  אשם גזלות. תחילה צריך לדעת את החובה להשיב גזל: מכאן מבינים את המשמעות של  אשם גזלות  בספר ויקרא: לאחר שמבינים את הדין הכללי של  אשם גזלות  אפשר להבין את ענין  גזל הגר  בספר במדבר:
שאלה: ירושה: כבוד הרב יש לנו מספר שאלות בדיני ירושה. על מנת שהשאלות תהיינה ברורות נציג תחילה את הרקע לשאלות. אב המשפחה נפטר המשפחה הנותרת הינה: אמא, בן בכור (רווק), בת (נשואה), ובן צעיר (רווק). היות והאימון בין בני הזוג לא היה במיטבו, הם ניהלו חשבונות נפרדים כאשר לכל אחד הון ונכסים משלו. לאבי המשפחה יש מגרש בשווי כמאתים אלף שקלים, דירה בשווי כחצי מליון, ומאה וארבעים אלף. לאמא יש דירה בשווי כחצי מליון, וכמאתים אלף. מלבד זאת יש לזוג דירה משותפת בשווי מליון מאתים. כשהאב ידע שהוא עומד להיפטר אמר לבני המשפחה שאת כספו הוא מעונין לחלק באופן הבא: הבן הבכור יטול את חלקו (של האב) בדירה המשותפת (ר"ל את חציה), הבן הצעיר יירש את המגרש והדירה הנ"ל, והבת הנשואה את הכסף. לצערינו האב נפטר לפני שהספיק לכתוב את צוואתו. הירושה אמורה להתחלק על פי החוק במדינת ישראל (למיטב ידיעתינו) באופן הבא: האם יורשת 50 מנכסיו של האב והילדים מתחלקים ביניהם בחמישים אחוז הנותרים. יוצא ש: האם זכאית לירש: 75 מהדירה המשותפת של הזוג (ז"א חצי הדירה שכבר שייכת לה 50 מהחצי של בעלה) 50 מהממון, המגרש והדירה הנוספת כל ילד זכאי לירש: 16 2 3 מ: הממון המגרש והדירה הנוספת 8 1 3 מהדירה המשותפת של בני הזוג. האמא מבקשת מהילדים שיחתמו לה על כל הנכסים והיא תנהלם ע"פ ראות עיניה, ובצוואתה תחלק את כל הירושה שווה בין שלשת הילדים. כעת אנו מבקשים לשאול מספר שאלות: כיצד מתחלקת הירושה במקרה הנ"ל ע"פ דין תורתינו הקדושה? האם מגיע לבת חלק בירושה? במידה ולא, האם מותר לה לחתום על חלקה לאמה? האם מותר לה להתנות תנאים לפני חתימתה (ר"ל לנהל מו"מ על הירושה)? במידה והאמא תקבל נכסים מהירושה ע"פ החוק שלא כהלכה, האם יהיה ניתן בעתיד להנות מכסף זה כשתחלק אותו שווה בשווה לילדיה? עד כאן השאלות שיש לנו (הבת הנשואה ובעלה) לשאול בשלב זה. נשמח אם יוכל כבוד הרב לענות לנו בצורה מפורטת, ואם יוכל לציין את מקורות התשובה מה טוב. ויישר כח.
תשובה: וברכת ד  מן השמים תנוחמו. א. אמירת הנפטר שרצונו לחלק את נכסיו (כפי שכתוב בשאלה) איננה נחשבת כאמירת "תנו", אלא רצונו וזה תכנונו כעת, ועל כן צריך לדעת מה אמר הנפטר ובאיזה לשון אמרה. רק אז יש לדון האם חלה חובת מצווה לקיים דברי המת. ב. השאלה איך הירושה מדין תורה, איננה כאן במקום, מכיוון שהיום כשאין צוואות כותבים כתב ויתור והירושה על פי רוב היא כלשון חוק המדינה. תמיד אחד מהיורשים יכול להתנגד לירושה מדין תורה. ג. כאשר כותבים כתב ויתור זה מועיל גם מבחינה הלכתית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נרות שבת: היי אני מדליקה נרות שבת כל שבוע והשבוע קרה שנדלקתי נרות לאחר שנכנסה השבת בגלל שעון החורף שהתחלף ויצר אצלי בלבול. בד כ אני דואגת לבדוק מתי נכנסת שבת אבל בגלל שהשעה הייתה כבר מאוחרת העדפתי להדליק בלי לבדוק. הדלקתי בשעה 17:10 ולאחר מכן התברר לי שהשבת נכנסה כבר. מה עליי לעשות כדי לתקן את הטעות? אני מרגישה רע עם זה שהדלקתי נרות לאחר כניסת השבת.
תשובה: וברכת ד  יש ללמוד היטב הלכות הדלקת נרות בערב שבת, ודיני מבעיר ומכבה בשבת. להתוודות בתפילה ולקבל על עצמך שמכאן ואילך את מדליקה לפחות 30 דקות קודם השקיעה, ובירושלים לפחות 40 דקות. כמו כן אם אפשר להתענות ג  ימים ב, ה, ב, ואם אי אפשר כדאי לתת צדקה כנגד סעודות שלשת הימים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: 217146: בתי השתחחרה מבית חולים לפני כשלושה חודשים, לאחר שהייתה מאושפזת בבית חולים במשך חודשיים בעקבות תאונה. לא ברכנו הגומל לאחר צאתה מבית חולים. השבוע, בכוונתנו לערוך סעודת הודיה. האם עדיין ניתן לברך הגומל? האם עדיף שהיא תברך או אחד ההורים (היא בת 9)?
תשובה: אין קטן פחות מגיל מצוות מברך ברכת הגומל, שהרי אינו יכול לומר "לחייבים טובות" שאינו בר עונשין עדיין. גם אחד ההורים אינו יכול לברך בשביל בנו, שהרי לא הוא היה חולה. (או"ח סימן ריט) היו פוסקים שכתבו שמכל מקום רשאי האב לומר הגומל ללא שם ומלכות, ובכך להודות לקב"ה על הצלת ילדיו. רפואה שלימה! הרב אברהם קריספין רב קהילה בישוב אדם
שאלה: צליית כבד: האם ניתן לצלות כבד בתנור ע"ג רשת כשמתחת מונחת תבנית לניקוז הדם? כמו כן, האם ניתן לצלות כבד ע"ג מנגל חשמלי? והאם צריך לייחד רשת לכך?
תשובה: 1.מותר לצלות על גבי או ליד או מתחת כל מקור חום שמסוגל להוציא את הדם מהכבד. 2.לשיטת האשכנזים וחלק מהספרדים כל הכלים הנוגעים בכבד כשהוא חם (ועדיין לא צלוי כל צורכו) בולעים דם מהכבד ומותרים אך ורק לשימוש לצליית כבד ולבבות ונאסרים לשימוש בכל סוג בשר שכבר עבר הכשרה על ידי מליחה או לכל צורך אחר כגון צליית חציל שלם וכו. 3.לכל השיטות והדעות כלי שטפטף עליו דם חם נטרף, ואסור לבשל בו בכלל עד שיכשירו אותו.
שאלה: אשת איש: אני בחור בלב 35, רווק ושומר מצוות שמשתדל להתחזק בקודש. קורא שאני נופל בשמירת מחשבות ולעיתים זה גם מוביל לנפילה בשמירת העיניים. אני משתדל שזה לא יקרה, אבל לפעמים זה קורה. לצערי לאחרונה נתקלתי בתמונות לא צנועות של אישה שכותבת שהיא נשואה,נראה לי שהיא באמת נשואה אגב וכנראה כדת וכדין, האם זה נחשב לעבירה על "לא תחמוד אשת רעך" ומה התיקון לזה?
תשובה: לעניין התמונות הלא צנועות אין זה משנה אם היא נשואה באמת או שלא - אסור להסתכל בתמונות שאינן צנועות! אך בודאי שלכל עבירה יש שורש וסיבה. הרמב"ם כותב שמחשבת עריות מתגברת כאשר האדם ריק מתורה, נכון גם אנשים שלומדים תורה יכולים "ליפול" ואין אדם אשר יכול לומר "לי זה לא יקרה" אבל כאשר אדם שוקד על התורה(באמת) וממלא את עצמו בתכנים של קודש וטהרה, הוא מתחיל לאט לאט להרגיש שלהסתכל בדברים שאינם צנועים זה פשוט לא שייך. אחי היקר, בדור שלנו ישנם ניסיונות קשים מאוד, הדרך לעמוד בהם אפשרית, אבל צריך הרבה חכמה ופיקחות, לכן כשלב ראשון אם יש ברשותך אינטרנט דאג להתקין לו חסימה ראויה לתכנים שליליים. (אני ממליץ לכל אחד לקרוא את הדברים שהרב שלמה אבינר כתב בעלון אהבה ואמונה האחרון). בהצלחה! בשורות טובות הרב אברהם קריספין רב קהילה בישוב אדם
שאלה: עוף ירושלים: וחודש טוב, רציתי לשאול את דעתכם על הכשרות עוף ירושלים רן
תשובה: במשחטת עוף ירושלים עובדים כמה הכשרים ולכן קשה לענות על שאלתך. מומלץ להסתכל על נותן הכשרות. מצ"ב קישור לעמוד המומלצים שלנו בתחום העופות
שאלה: בני זוג: לפני כשנתיים הכרתי בחור והיינו בקשר שנה, לאחר שנה החלטנו שאנחנו נפרדים מכיוון שאני רציתי להתחתן והוא בדיוק פתח עסק וטען שזה לא הזמן. עד עכשיו, אנחנו כבר שנה פרודים ואף אחד מאיתנו לא יצר קשר רציני עם בן בת זוג אחרים. אנחנו עדיין בקשר מידי פעם ומאוד רוצים לחזור, אך יש את בעיית החתונה שמבחינתו כרגע זה לא הזמן המתאים. השאלה שלי היא האם לתת לזה עוד הזדמנות ולחכות עד שהעסק יעבוד טוב ונוכל להתחתן או שלא? ואיך אני אדע אם זה באמת הזיווג שלי כדי שלא אחכה סתם? אשמח לתשובה, הילה.
תשובה: ב"ה, באופן עקרוני קשה להשאיר בת זוג בצפיה שאין לה קצבה, אם היה נותן זמן מסוים שעד אז תהיה חתונה, היה על מה לדבר, אבל ללא קצבה יש בזה בעיה אשמח לעזור בפלפון 052-7710491, דני ארגמן
שאלה: שקר מול פרטיות: האם מותר לשקר כששואלים אותי שאלה אישית, שקשורה לפרטיות שלי? יש דברים שקשורים אליי ואין לי שום עניין לשתף בהם אחרים. אך אם אומר "אינני מעוניינת לענות" התשובה לשאלה תהיה ברורה ובזה חשפתי את מה שלא רציתי לחשוף.
תשובה: החפץ חיים בספרו שמירת הלשון כותב שיש דברים שבהם מותר לשנות ואחד מהם הינו דבר שנוגע לענייני צניעות. לכן נראה שאם אותו דבר אישי קשור לחייך הפרטיים ומפריע לך שהדבר יתפרסם - מותר לך לשנות. אך החפץ חיים מוסיף שאין להשתמש בהיתר זה באופן קבוע אלא באקראי. יום טוב הרב אברהם קריספין רב קהילה בישוב אדם